Tony Hawk

Anthony Frank Hawk, kaj tiktukeytiat “Birdman” (Ne Tutut Takat), nesik se tunal majtakti ume ne metzti mawkil tik ne shiwit se shikipil chiknawi tzunti yey pual chikwey (1968). Yaja EstadosUnidoschanej patznaj yawalu mawiltiani wan tanamakani. Yaja itekuyu ne “Birdhouse,” kimakat pajpatznaj yawalu. Hawk wey ika yaja yek patznaj yawalu mawiltiani. Tik ne shiwit se shikipil chiknawi tzunti nawi pual kashtul nawi (1999), yaja ne achtu takat kichiwa katka ne “900” patznaj yawalu "truco".Tik ini shiwit nusan, yaja kishtia se wey patznaj yawalu awilti ulinkwikwil Tony Hawk Pro Skater iwan Activision katka. Hawk tea yawi ne wey awilti tik ne shiwit ume shikipil yey (2003) katka. Tikishmatit ika ukchipi yek patznaj yawalu mawiltiani.

## Ne itunal ichtaka:
Tony Hawk nesik se tunal majtakti ume ne metzti mawkil tik ne shiwit se shikipil chiknawi tzunti yey pual chikwey (1968) tik ne techan San Diego, se takutun ipal California. Inan itukey katka Nancy wan iteku itukey katka Frank Peter Rupert Hawk. Kipia ume ieltiw, intukey Pat wan Leonore, wan se imanuj, itukey Steve.

Tik ne metzti yawi tik ne shiwit se shikipil chiknawi tzunti nawi pual majtakti (1990), Hawk munamiktia iwan Cindy Dunbar katka. Yejemet nikpia se inpíltzin katka. Itukey Riley Hawk. Yaja nesik se tunal chiwasen ne metzti majtakti ume tik ne shiwit se shikipil chiknawi tzunti nawi pual majtakti ume (1992). Hawk wan Dunbar kinajkaw tik ne shiwit se shikipil chiknawi tzunti nawi pual majtakti yey (1993).

Hawk munamiktia iwan Erin Lee tik ne shiwit se shikipil chiknawi tzunti nawi pual kashtul se (1996). Nikipa ume ipijpipil katka. Innesik tik ne shiwit se shikipil chiknawi tzunti nawi pual kashtul nawi (1999) wan tik ne shiwit ume shikipil se (2001). Hawk wan Lee kinajkaw tik ne shiwit ume shikipil nawi (2004).

Tik ne shiwit ume shikipil chikwasen (2006), Hawk munamiktia iwan Lhotse Merriam katka. Yejemet nikpia se inpíltzin katka tik ne shiwit ume shikipil chikwey (2008). Yejemet kinajkaw tik ne shiwit ume shikipil majtakti se (2011).

Hawk munamiktia iwan ne nawi isiwaw, itukey Cathy Goodman, tik se tunal se pual chikume ne metzti chikwasen tik ne shiwit ume shikipil kashtul (2015) tik ne techan Limerick, Ireland.

## Tay Kichiwa?

Hawk muchiwa tik patznaj yawalu mawiltiani keman tikpia majtakti nawi shiwit katka. Keman tikpia kashtul se shiwit, ne tajtanamakani Powell Peralta, Tracker, Sundek, Vans, wan SIO kintashtawiat.

Tik se tunal se pual chikume ne metzti chikwasen tik ne shiwit se shikipil chiknawi tzunti nawi pual kashtul nawi (1999), Hawk muchiwa tik ne achtu patznaj yawalu mawiltiani ka kichiwa ne “900,” muyawaluj ume ujti wan tajku ka ikajku ka ijpak patznaj yawalu. Nemanha, ina “Ini ne ukchupi yek an tik nutunal” katka. Ini shiwit nusan, yaja tea yawi mawiltia iwan kimanamiki tumin katka. Melka yawi ka “X Games” senpa shiwit wan tami tik ne shiwit ume shikipil yey (2003).

## Ipanpa uni:


## Ijilpika:
Tony Hawk: https://es.wikipedia.org/wiki/Tony_Hawk

900: https://en.wikipedia.org/wiki/900_(skateboarding)

Achtu 900: https://www.youtube.com/watch?v=4YYTNkAdDD8

Biografía: Hawk, Tony (2000). . New York, New York: ReganBooks. .

Retiro: https://web.archive.org/web/20200611072004/http://www.mtv.com/news/1476988/tony-hawks-latest-x-games-gold-will-be-his-last/

Patznaj Yawalu Awilti Ulinkwikwil: https://es.wikipedia.org/wiki/Tony_Hawk%27s_Pro_Skater